Carme Adán

Carme Adán Villamarín, nada en Donostia (Guipúscoa) o 16 de decembro de 1966, é unha política e intelectual e profesora galega.

 Traxectoria 
A súa familia é orixinaria de Lalín. Ao regresar da emigración en Guipúscoa, foi vivir a Vigo. Licenciouse en Filosofía pola Universidade de Santiago de Compostela. En 1990 comezou a impartir aulas de ensino secundario, tendo actualmente o seu destino no IES Politécnico de Vigo. En 2002 doutorouse na mesma universidade coa tese Epistemoloxía, natureza e xénero, baixo a dirección de María Xosé Agra.

Amais, escribiu ducias de artigos. Presidiu a Aula Castelao de Filosofía entre 1999 e 2005. Nese ano pasou a formar parte da comisión de xénero do Consello da Cultura Galega.

Foi elixida parlamentaria galega nas eleccións de 2005, tras presentarse nas listas do Bloque Nacionalista Galego como número 1 da provincia de Pontevedra. Posteriormente, foi nomeada Secretaria Xeral da Igualdade da Vicepresidencia da Igualdade e do Benestar da Xunta de Galicia.

É membro da plataforma cívica ProLingua.

 Libros publicados 
 Ensaio 
miniatura|Presentación de Feminicidio na Casa das Campás o 31/01/2018. Con Malores Villanueva e Luís Bará.
 Feminismo e coñecemento. Da experiencia das mulleres ao ciborg, 2003, Espiral Maior.
 Cartografías do derrubo, 2011, Difusora.
 Feminicidio. Unha nova orde patriarcal en tempos de submisión (2018). Ed. Galaxia. 188 páxs. ISBN 978-84-9151-257-8."Editorial Galaxia crea unha colección de perspectivas feministas" (15/11/2018) culturagalega.gal CCG. 

 Notas 

 Véxase tamén 

 Bibliografía 


 Ligazóns externas 
 CV de Adán, na UVigo.

Categoría:Galegos do País Vasco
Categoría:Deputados do Parlamento de Galicia polo BNG
Categoría:Nados en 1966
Categoría:Nados na diáspora galega
Categoría:Nados en Donostia
Categoría:Deputados da IX Lexislatura do Parlamento de Galicia
Categoría:Deputados da VIII Lexislatura do Parlamento de Galicia
Categoría:Deputados da VII Lexislatura do Parlamento de Galicia
Categoría:Alumnos da Universidade de Santiago de Compostela
Categoría:Feministas de Galicia
Categoría:Personalidades da filosofía feminista